**SZOLGÁLTATÁSI SZERZŐDÉS**

Széles formátumú tintasugaras plotter beszerzéséről és teljes körű üzemeltetési szolgáltatásról (TÜSZ)

amely létrejött egyrészről a

|  |  |
| --- | --- |
| **Név** | **Magyar Képzőművészeti Egyetem** |
| **Székhely** | 1062 Budapest, Andrássy út 69-71. |
| **Intézményi azonosító** | FI 27524 |
| **Adószám** | 15308940-2-42 |
| **Számlaszám** | 10032000-01426751 (Magyar Államkincstár) |
| **Képviselő** | Sárik Zoltán, kancellár |

mint megrendelő, a továbbiakban: **Megrendelő,**

másrészről

**Név:……………………………....**

**Székhely:…………………………**

**Cégjegyzékszám:…………………**

**Adószám:…………………………**

**Bankszámlaszám:……………...…**

**Képviseletében eljár:…………..…**

mint Szolgáltató, a továbbiakban: **Szolgáltató**,

között (a továbbiakban: **Felek**) alulírott helyen és napon az alábbi feltételekkel.

1. **Előzmények**
   1. Egyetem nemzeti közbeszerzési értékhatár alatti beszerzési eljárást folytatott le „Széles formátumú tintasugaras plotter beszerzése és teljes körű üzemeltetési szolgáltatás ellátása” tárgyában.
   2. A beszerzési eljárás folyamán Szolgáltató tette a legalacsonyabb összegű ajánlatot, így szerződés Szolgáltatóval kerül megkötésre. Szolgáltató ajánlata és a beszerzési eljárás során csatolt nyilatkozatai jelen megállapodás elválaszthatatlan részét képezik.
2. A szerződés tárgya
   1. Szolgáltató köteles az 1. számú mellékletben meghatározott berendezéseket beszerezni Megrendelő részére. Megrendelő ezen berendezések tulajdonjogát megszerzi Szolgáltatótól ellenértékfizetési kötelezettség mellett.
   2. Teljes körű üzemeltetési szolgáltatás (TÜSZ) nyújtása a szerződés elválaszthatatlan részét képező *1. számú melléklet*ben meghatározott berendezéseken az ott megadott árakon, a 2. számú mellékletben (Műszaki leírás), meghatározottak szerinti tartalommal a jelen szerződésben meghatározott feltételek szerint.
3. A szerződés hatálya
   1. Felek a szerződést határozott időre kötik a 2.2. pontban foglaltakkal, azzal, hogy a szerződés a Felek általi aláírást követő napon lép hatályba. Ha Felek nem egy időben írják alá a szerződést, a hatálybalépés napja a későbbi aláírást követő nap. Jelen szerződés az 1. számú mellékletben meghatározott berendezések üzembehelyezését követően 60 (azaz hatvan) hónapos időtartamot követően szűnik meg a 3.2. pontban foglalt feltételek figyelembe vételével.
   2. Megrendelő jogosult a szerződés lejártát megelőző 60. napig kezdeményezni a szerződés meghosszabbítását. Ebben az esetben a szerződés időtartama a Felek által meghatározott időtartammal meghosszabbodik a jelen Szerződésben foglalt feltételekkel.
4. A Szolgáltató jogai, feladatai és kötelezettségei
   1. Szolgáltató vállalja, hogy az 1. számú mellékletben megjelölt berendezéseket a szerződés hatálybalépését követően legkésőbb 21 munkanappal a 4.3. pontban meghatározott üzemeltetési helyre szállítja és a berendezést üzembe helyezi.
   2. Szolgáltató vállalja, hogy az üzembe helyezést követő 5 napon belül helyszíni oktatást tart a berendezések rendeltetésszerű használatáról a Megrendelő által meghatározott 6 fő részére.
   3. Szolgáltató köteles jelen szerződés keretein belül biztosítani Megrendelő részére az 1. számú mellékletben megadott berendezéseken, illetve azok tartozékain (a továbbiakban együttesen: berendezéseken) a Műszaki leírásban (2. számú melléklet) meghatározottak szerinti üzemeltetési szolgáltatást. Teljesítés (üzemeltetés) helye:1062 Budapest, Andrássy út 69-71. Felek rögzítik, hogy az üzemeltetési helyek a szerződés időtartama folyamán változhatnak, mely nem igényli jelen szerződés módosítását.
   4. A Szolgáltató vállalja, hogy a Műszaki leírásban meghatározott szokásos munkaidőben[[1]](#footnote-1) folyamatosan a Megrendelő rendelkezésére áll annak érdekében, hogy a berendezésekkel kapcsolatos, az üzemelés során felmerülő problémákat megoldja, a hibákat elhárítsa, illetve a folyamatos működést biztosítsa, valamint a gépek szakszerű kezelésében a felhasználókat támogassa Műszaki leírásban meghatározottak szerint.
   5. Szolgáltató vállalja, hogy a javításokat, karbantartásokat szokásos munkaidőben a hibabejelentéstől számított, Műszaki leírásban előírt munkaórán belül az üzemeltetés helyszínén megkezdi.
   6. Szolgáltató 60 hónapos jótállást biztosít a jelen Szerződésben meghatározott berendezésekre. A jótállással kapcsolatban felmerült karbantartási, javítási, alkatrészpótlási feladatok ellátásáért Szolgáltató külön díjat nem számolhat fel.
   7. Szolgáltató a bejelentések fogadását az alábbi elérhetőségein köteles biztosítani:

E-mail-en:

Weboldalán:

* 1. Megrendelő köteles a berendezések számlálóinak állását a hónap utolsó napján leolvasni (táv és/vagy nyomat menedzsment rendszer alkalmazása esetén akár elektronikus úton) és a számláló állást a 3/a mellékletnek megfelelő adatlapon rögzíteni és megküldeni Szolgáltató képviselőjének. Szolgáltató számláló állást ellenőrizheti.
  2. Szolgáltató vállalja, hogy az elvégzett feladatokról a 3/b mellékletének megfelelő adatlapon havonta jelentést készít, amely a számla mellékletét képezi.
  3. Szolgáltató vállalja, hogy a javítást, karbantartást követően munkalapot készít, amit Megrendelő részéről Bartis Elemér igazol le. Ez az igazolás a Megrendelő belső bizonylatának számít, nem értelmezhető úgy, mint a Szolgáltató felé történő teljesítésigazolás.
  4. Szolgáltató elismeri, hogy úgy felel a Szerződés teljesítésében közreműködő alvállalkozónak magatartásáért és cselekményeiért, mintha azok Szolgáltató magatartásai vagy cselekedetei lettek volna. Egyebekben az alvállalkozók igénybevételére a közbeszerzésekről szóló 2015. évi CXLIII. törvény (a továbbiakban: Kbt.) 138. §.(2)-(4) bekezdéseiben foglaltak az irányadóak.

1. A Megrendelő jogai, feladatai és kötelezettségei
   1. Megrendelő köteles a készülékekhez a Szolgáltatótól származó kellékanyagokat használni, az eszközöket a kézikönyvnek megfelelően az útmutatások szerint (rendeltetésszerűen) gondosan kezelni és a készülék műszaki állagának megóvása érdekében, annak kezelésére és a kapcsolat tartására legalább egy felelős személyt megnevezni.
   2. Megrendelő köteles mellőzni minden változtatást, beavatkozást a berendezésen. A gyári megadott karbantartás gyakorisága példányszám értékek átlépéséből adódó többlet karbantartási, javítási költségek a Megrendelőt terhelik, amely költségek nem képezik jelen szerződés részét.
   3. Meghibásodásokat, üzemzavarokat, kellékanyag igényt és az esetleges károsodásokat Megrendelő a Szolgáltatónak haladéktalanul, legkésőbb 2 munkanapon belül írásban bejelenti.

A bejelentésnek tartalmaznia kell:

* A gép típusát,
* Szolgáltató oldali regisztrációs számát,
* Üzemeltetés helyét,
* A hibajelenség leírását,
* A bejelentés dátumát, időpontját.
  1. Megrendelő az eszközöket saját felelősségére tetszőlegesen áthelyezheti. Eszközök mozgatását (honnan – hova, mikor, új kontakt, stb.) Megrendelő írásban jelzi Szolgáltató felé. Amennyiben ennek elmaradása esetén téves kiszállások adódnak, azokat Szolgáltató jogosult Megrendelőnek külön megrendelés keretein belül eseti díjtételeken kiszámlázni.
  2. Megrendelő köteles megakadályozni, hogy a berendezés(ek)en a Szolgáltató által megbízott szakembereken kívül más személy, javítási munkát vagy egyéb, nem a rendeltetésszerű használatból eredő beavatkozást végezzen. Rendeltetésszerű használat mellett fellépő, Megrendelő által elvégezhető beavatkozások az alábbiak lehetnek: a berendezés megbontását nem igénylő papírelakadások elhárítása, papír, festék és tűzőkapocs utántöltés. Az illetéktelen személyek beavatkozásának következtében szükségessé váló javítások költségeit a Megrendelő köteles megtéríteni (külön megrendelés/szerződés keretében). Megrendelő csak a Szolgáltató által biztosított, garantált minőségű kellék anyagokat használhatja.

1. A szerződés teljesítése, fizetési feltételek, teljesítésigazolás
   1. A Megrendelő az 1. számú mellékletben meghatározott berendezések tulajdonjogának megszerzéséért, a berendezések üzembehelyezéséért – ideértve a beüzemelést követő felhasználói oktatást – nettó …….. Ft, bruttó …………… Ft azaz (nettó ………. forint, bruttó ………… forint) egyszeri szolgáltatási díj megfizetésére köteles. A szolgáltatási díj megfizetésére Szolgáltató számlája alapján, Szolgáltató számlájára történő átutalással kerül sor, amelyet Szolgáltató a beüzemelést és a felhasználói oktatást követően jogosult kiállítani. Szolgáltató köteles a beüzemelésről és a felhasználói oktatás teljesítéséről Megrendelő által kiállított teljesítésigazolást is benyújtani a számla mellé.
   2. Megrendelő a 6.1. pontban megjelölt egyszeri szolgáltatási díj megfizetésén túl köteles minden hónapban, a hónap 10. napjáig, a berendezés teljeskörű üzemeltetéséért nettó ….. Ft/hó, bruttó …. Ft/hó azaz (nettó ………. forint/hónap, bruttó ………… forint/hónap) üzemeltetési díjat fizetni Szolgáltató részére, amely tartalmazza a berendezés üzemeltetésével kapcsolatban felmerült minden költséget, ideértve a szükséges karbantartási, javítási munkálatok díját és 100 ml festék díját. Megrendelő minden hónapban köteles az üzemeltetési díjba foglalt 100 ml festékfelhasználáson felül igazoltan elfogyasztott festékért nettó ….. Ft/ml, bruttó … Ft/ml azaz (nettó ………. forint/milliliter, bruttó ………… forint/milliliter) többletdíjat fizetni. Az üzemeltetési díjban foglalt és a tényleges, igazolt fogyasztás közti különbözet díját Megrendelő a következő havi üzemeltetési díjjal együtt fizeti meg.
   3. A 3/a „Számláló állás adatlap” mellékletet Megrendelő minden hónap 5. napjáig küldi meg Szolgáltató részére.
   4. Szolgáltató a 3/b „Havi elvégzett feladatok” adatlapot és a kapcsolódó munkalapo(ka)t minden hónap 10. napjáig, a kiállított számla mellékleteként küldi meg Megrendelő részére.
   5. Késedelmes fizetés esetén a Ptk. 6: 155.§ (1) bekezdés szerinti késedelmi kamatot köteles fizetni Megrendelő a Szolgáltató részére.
   6. Szolgáltató köteles a számlát az alábbi címre kiállítani (Számlázási cím):

Magyar Képzőművészeti Egyetem

1062 Budapest, Andrássy út 69-71.

Adószám: 15308940-2-42

* 1. A számlát Szolgáltatónak az alábbi címre kell megküldenie (Számlaküldés címe):

Magyar Képzőművészeti Egyetem

Gazdasági Osztály

1062 Budapest, Andrássy út 69-71.

* 1. Megrendelő fizetési kötelezettségeit Szolgáltató szabályosan kiállított számlája ellenében jogosult és köteles teljesíteni a számla, teljesítésigazolás és a 6.4. pontban meghatározott adatlap kézhezvételét követő 15. napig. A Felek megállapodnak, hogy amennyiben az Szolgáltató a számlát nem a 6.7. pontban meghatározott számlaküldési címre küldi meg, azaz a jogosult késedelembe esik, és emiatt Megrendelő a számlafizetési kötelezettségét nem tudja szerződésszerűen teljesíteni, akkor az Egyetem a teljesítési határidő új kezdő napjának a számla rendeltetési helyére történő beérkezésének napját tekinti.
  2. Szolgáltató tudomásul veszi, hogy amennyiben a számla nem jogszabályoknak megfelelően, vagy szerződésszerűen lett kiállítva, úgy Megrendelő a számlát a hiányosságok pótlása, hibák javítása céljából visszaküldi Szolgáltató részére. Ebben az esetben a fizetési határidő kezdete a kijavított számlának Megrendelőhöz történő beérkezése.
  3. A számlának meg kell felelnie az általános forgalmi adóról szóló 2007. évi CXXVII. törvény (Áfatv.) 169. § szerinti előírásoknak.
  4. A Szolgáltató a számlaszámában bekövetkezett változásról köteles a Megrendelőt haladéktalanul értesíteni.
  5. Megrendelő a jelen szerződéssel kapcsolatban az előlegfizetést kizárja.

1. A szerződés módosítása, megszüntetése és megszűnése, kötbér
   1. Szerződő felek megállapodnak abban, hogy jelen megállapodást kizárólag írásban módosíthatják.
   2. Súlyos szerződésszegésnek minősül és mind a Megrendelő, mind a Szolgáltató jogosult a szerződést azonnali hatállyal írásban felmondani, amennyiben a másik fél (a Szolgáltató, illetőleg a Megrendelő):

* végelszámolási eljárás hatálya alatt áll, felszámolását jogerős bírósági határozattal elrendelték és ezáltal a szerződés teljesítése veszélybe kerül,
* a jelen szerződésben meghatározott kötelezettségeit súlyosan megszegi, vagy egyébként olyan magatartást tanúsít, amely a további együttműködést kizárja.
  1. Szolgáltató részéről súlyos szerződésszegésnek minősül, ha indokolt ok nélkül elmulasztotta megkezdeni, vagy felfüggesztette a munkavégzést, vagy olyan jelentős a késedelem, hogy a véghatáridőre való teljesítést kizárja.
  2. Megrendelő Magyarország Alaptörvénye 39. cikk (1) bekezdésére tekintettel kártalanítás nélkül és azonnali hatállyal felmondhatja jelen Szerződést, ha Szolgáltató jelen szerződés megkötését követően beállott körülmény folytán már nem minősül az Nvt. 3. § (1) bekezdése 1. pontja szerint átlátható szervezetnek.
  3. Szolgáltató az alábbiak szerint köteles kötbér fizetésére.

Amennyiben Szolgáltató jelen szerződésből eredő feladatát neki felróható okból késedelmesen vagy hibásan teljesíti, Szolgáltató – az erre okot adó körülmény jellegétől (késedelem, vagy hibás teljesítés) függően – késedelmi vagy hibás teljesítési kötbér fizetésére köteles.

A teljesítést a Szolgáltatónak 4 órán belül meg kell kezdenie.

A késedelemi kötbér mértéke:

* 4 munkaóra és 24 munkaóra közötti késedelem esetén 10.000 forint/alkalom,
* 24 munkaóránál több késedelem esetén 20.000 forint/alkalom.
* Amennyiben csereeszközt nem biztosít 48 munkaórán túli javítás esetén: 40.000 forint/alkalom.

A megadott karbantartás elvégzésével történő késedelembe esés esetén az adott gépre 20.000 forint a késedelmi kötbér mértéke.

* 1. Felek rögzítik, hogy a 7.5. pont szerinti kötbérek összeadódnak.
  2. Kötbér esedékessége: a kötbérre okot adó naptári hónapot követő hónap 8. napjáig köteles Szolgáltató megfizetni. A kötbér megfizetésének minősül, amennyiben ezen időpontig Felek megállapodnak a kötbér, Szolgáltató által jelen szerződés szerint kiállított és befogadott számlájába történő beszámításában.
  3. Jelen szerződés Szolgáltatónak felróható súlyos meghiúsulása esetén Szolgáltató meghiúsulási kötbér fizetésére köteles, melynek mértéke: **500.000 (azaz ötszázezer) forint.**
  4. Jelen szerződés Szolgáltatónak felróható meghiúsulásának tekintendők különösen az alábbi esetek:
* Szolgáltató egy naptári hónapon belül 10 vagy annál több alkalommal 4 munkaóránál több késedelembe esik;
* Szolgáltató egy naptári éven belül 60 vagy annál több alkalommal 4 munkaóránál több késedelembe esik;

Megrendelő ezen esetekben jogosult a szerződést felmondási idő közbeiktatása nélkül felmondani és a jelen szerződésben kikötött meghiúsulási kötbért követelni.

* 1. Megrendelő jogosult jelen szerződést indokolás nélkül, 30 napos felmondási idővel felmondani. A felmondást írásban kell közölni Szolgáltatóval.

1. Átláthatóság
   1. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
   2. Szolgáltató jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény (a továbbiakban: Nvt.) 11. § (11) bekezdésében foglalt követelményeknek megfelel, továbbá, amennyiben Szolgáltató nem természetes személy, úgy az Nvt. 3. § (1) bekezdés 1. pontja szerinti átlátható szervezet.
   3. Az államháztartásról szóló 2011. évi CXCV. törvény 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (la) bekezdése, illetőleg a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint Szolgáltató képviselője úgy nyilatkozik, hogy Szolgáltató átlátható szervezetnek minősül. Az átláthatósági nyilatkozatot jelen szerződés 3. számú melléklete tartalmazza.
   4. Szolgáltató tudomásul veszi, hogy Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben Szolgáltató nyilatkozata ellenére nem minősül átlátható szervezetnek.
   5. Felek rögzítik, hogy Megrendelő jelen pont szerinti feltétel ellenőrzése céljából, a jelen Szerződésből eredő követelések elévülésig jogosult Szolgáltató átláthatóságával összefüggő adatokat kezelni.
   6. Szolgáltató tudomásul veszi, hogy Megrendelő abban az esetben, ha Szolgáltató tulajdonosi szerkezete, felépítése oly módon változik meg, amelynek eredményeként már nem minősül átlátható szervezetnek, jogosult és köteles a Szerződés szerinti fizetési kötelezettségek kifizetését megtagadni. Szolgáltató – az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésére figyelemmel – vállalja, hogy a szerződés teljesítéséig az átláthatósági nyilatkozatban bekövetkező változásokról Megrendelőt haladéktalanul, de legfeljebb 3 munkanapon belül írásban értesíti, és e határidőn belül a módosított átláthatósági nyilatkozatot Megrendelő részére benyújtja.
2. Kapcsolattartás
   1. Felek kötelesek egy vagy több kapcsolattartót kijelölni a Megrendelő, illetve a Szolgáltató jelen szerződés szerinti jogainak gyakorlására, és a kapcsolattartó személyek változásáról egymást írásban értesíteni. Felek jogosultak arra, hogy a kapcsolattartó személyét megváltoztassák, módosítsák és helyette új személyt jelöljenek ki. A Felek új Kapcsolattartó kijelölése esetén haladéktalanul és írásban kötelesek értesíteni egymást. A kapcsolattartó személyében bekövetkezett változás a másik Féllel való írásbeli közléstől hatályos.
   2. Felek képviseletében a jelen szerződéssel kapcsolatban érvényes jognyilatkozatot csak és kizárólag az alábbiakban meghatározott személyek tehetnek. A jelen Szerződéssel kapcsolatos kommunikáció kizárólag írásos formában (ajánlott levél, vagy e-mail) történik és az alábbiakban meghatározott személyek által, illetőleg e személyek részére történő elküldés esetén tekinthető érvényesnek.
   3. Jelen szerződésben szabályozott együttműködés során a szakmai kapcsolattartásra az alábbi személyek jogosultak:

Megrendelő részéről:

Név: Bartis Elemér

Beosztás: grafikai műhelyvezető

Telefon: +36 20/596-1124

E-mail: [bartis.elemer@mke.hu](mailto:bartis.elemer@mke.hu)

Szolgáltató részéről:

Név:

Beosztás:

Telefon:

E-mail:

* 1. Jelen szerződésben szabályozott együttműködés során a Megrendelő részéről teljesítés igazolására az alábbi személy(ek) jogosultak:

Név: Szurcsik József

Beosztás: általános rektorhelyettes, tanszékvezető

Telefon: +36 20 967 5716

E-mail: [szurcsik.jozsef@mke.hu](mailto:bartis.elemer@mke.hu)

* 1. Felek vállalják, hogy folyamatosan fenntartják fenti személyek elérhetőségét vagy azok helyettesítéséről haladéktalanul gondoskodnak.
  2. Szerződő Felek rögzítik, hogy minden nyilatkozatot vagy egyéb értesítést (továbbiakban: Értesítés) szerződésszerűen küldenek meg egymásnak. Szerződésszerű megküldésnek minősül, az írásban és

- írásban igazolt személyes átadással,

- tértivevényes ajánlott levélben,

- visszaigazolt e-mailben vagy

Az Értesítés akkor válik joghatályossá, amikor azt a címzett igazoltan átvette.

* 1. Az e-mail útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette: arról automatikus vagy kifejezett visszaigazolás érkezett.
  2. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kell kézbesítettnek tekinteni.

1. Titoktartás
   1. 9.1. Szolgáltató vállalja, hogy a közpénzek felhasználásának nyilvánosságáról szóló szabályozásnak megfelelően üzleti titok címen nem tagadja meg a tájékoztatást a jelen szerződés lényeges tartalmáról.
   2. Szolgáltató tudomással bír arról, hogy üzleti titokra hivatkozással nem lehet olyan adat nyilvánosságra hozatalát korlátozni vagy megtiltani, amely a közbeszerzési eljárás során a Kbt. 76. § szerinti értékelési szempont alapján értékelésre került, de az ezek alapjául szolgáló részinformációk, alapadatok nyilvánosságra hozatalát megtilthatja.
   3. A Felek kötelesek a szerződés teljesítése során tudomásukra jutott üzleti titkot megőrizni, minden, bizalmasnak minősített információt, adatot vagy tényt bizalmasan kezelni.
   4. Szolgáltató Megrendelő előzetes írásos hozzájárulása nélkül az eljárás folyamán tudomására jutott információkat kizárólag a szerződés teljesítésére használhatja fel.
   5. A szerződés teljesítése során Szolgáltató tudomására jutott, Megrendelő kezelésében lévő adatokat szigorúan bizalmasan, az adatvédelmi jogszabályok rendelkezéseit megtartva kezeli, nyilvánosságra nem hozza, nem teszi azokat illetéktelen harmadik személy részére hozzáférhetővé, valamint ezeket a Megrendelő érdekeivel ellentétes egyéb módon nem használja fel.
   6. A Szolgáltató alkalmazottai és alvállalkozói felé történő információközlésnek bizalmasnak kell lenni, és csak olyan mértékig megengedett, mely az adott szerződés teljesítésének szempontjából feltétlenül szükséges.
   7. Amennyiben jelen szerződés teljesítéséhez hozzátartozik valamely információ kiadása, Szolgáltató kizárólag Megrendelő által előzetesen, írásban kiadható információként közölt adatokat szolgáltathatja ki.
   8. Szolgáltató teljes felelősséggel tartozik a titoktartási kötelezettségének megsértéséből eredő károkért és tudomásul veszi és elfogadja, hogy a titoktartási kötelezettség megszegése esetén Megrendelő jogosult a jelen szerződéstől azonnali hatállyal elállni/ a szerződést azonnali hatállyal felmondani.
2. VIS MAIOR
   1. Felek mentesülnek a nem, vagy nem szerződésszerű teljesítés következményei alól, ha az rendkívüli, előre nem látható körülményekre vezethető vissza. Felek vis maiornak tekintik a következő, nem taxatíve felsorolt eseményeket: országos sztrájk; szükségállapot; tűzvész-, természeti katasztrófának nyilvánított esemény a szolgáltatás körzetében; továbbá olyan a társadalom széles rétegét érintő rendkívüli történések, amelyek észszerűen előre nem láthatóak és a Felek cselekvési körén kívül esnek.
   2. Vis maiorra Szolgáltató csak akkor hivatkozhat, ha tértivevényes levélben haladéktalanul értesíti Megrendelőt a vis maior tényéről, okáról és valószínű időtartamáról és a levélhez csatolta a székhelye szerint illetékes hatóság, vagy más szervezet tanúsítványát. Szolgáltatónak meg kell keresnie minden ésszerű alternatív módot a teljesítésre, melyet a vis maior esete nem gátol, kivéve, ha Megrendelővel ettől eltérő feltételekben állapodott meg.
   3. A Szerződésben meghatározott határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, Megrendelőnek jogában áll – hátrányos jogkövetkezmények nélkül – a Szerződéstől a teljesítés megkezdése előtt elállni, azt követően a Szerződést felmondani oly módon, hogy a Szolgáltatónak erről írásos értesítést küld.
3. Vegyes és záró rendelkezések
   1. Felek kijelentik, hogy jogképes, Magyarországon nyilvántartásba vett jogi személyek, szerzési és ügyleti képességük nem korlátozott, jogaikat és kötelezettségeiket képviselőik útján gyakorolják. Felek képviseletében eljáró személyek kijelentik, hogy cselekvőképes személyek, a jognyilatkozat megtételére, a jogi személy képviseletére jogosultak, a szerződés aláírásához szükséges felhatalmazásokkal rendelkeznek.
   2. Jelen szerződés valamely rendelkezésének érvénytelen volta, vagy érvénytelenné válása a teljes szerződés érvényességét nem érinti. Felek megállapodnak abban, hogy az érvénytelen rendelkezést – a hatályos jogszabályi keretek között – olyan érvényes rendelkezéssel pótolják, amely az érvénytelen rendelkezéssel elérni kívánt gazdasági célt a legjobban szolgálja. Felek megállapodnak abban, hogy a szerződés valamely rendelkezésének érvénytelensége nem vezethet egyik Félnek a szerződés teljesítéséhez fűződő jogos érdekeinek sérelmére.
   3. Feleknek tudomása van arról, hogy a hatályos Ptk. alapján a jelen szerződést megelőző tárgyalások során tájékoztatni kötelesek egymást a jelen szerződést érintő lényeges kérdésekről és feltételekről. Ennek elmulasztása esetén az esetleges kártérítésre jogosult fél kárt és elmaradt vagyoni előnyt kizárólag olyan mértékben tud érvényesíteni a károkozóval szemben, amilyen mértékben bizonyítani tudja, hogy a kár, mint a szerződésszegés lehetséges következménye a jelen szerződés megkötésének időpontjában a másik fél számára előrelátható volt. Felek kijelentik, hogy a jelen szerződést megelőző tárgyalások során kölcsönösen tájékoztatták egymást a jelen szerződést érintő lényeges kérdésekről.
   4. Felek kötelesek betartani az adatvédelemre vonatkozó jogszabályokat, továbbá Szolgáltató vállalja az Európai Parlament és a Tanács (eu) 2016/679 rendelete (2016. április 27.) 5. cikkében foglalt személyes adatok kezelésére vonatkozó elvek és a rendeltben foglalt eljárások betartását.
   5. Felek megállapodnak abban, hogy a szerződéssel létrejött jogviszonnyal kapcsolatban felmerülő egymás közti vitás kérdésekben elsődlegesen peren kívüli tárgyalás útján kívánnak egyezségre jutni. Feleknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a szerződéssel kapcsolatban merül fel. Amennyiben azt bármelyik fél kezdeményezi, a vitás kérdések peren kívüli rendezése érdekében a Felek kötelesek mindkettőjük által előzetesen elfogadott szakértő(k) közreműködését igénybe venni.
   6. A jelen szerződésben nem szabályozott kérdésekben a hatályos jogszabályok, különösen a Ptk. rendelkezései az irányadók.

Jelen szerződés elválaszthatatlan részét képezik az alábbi mellékletek:

1. számú melléklet: Árajánlat

2. számú melléklet: Műszaki leírás

3/a. számú melléklet: Számláló állás adatlap

3/b. számú melléklet: Havi elvégzett feladatok adatlap

4. számú melléklet: Részletes átláthatósági nyilatkozat

5. számú melléklet: Titoktartási nyilatkozat

Felek jelen szerződést elolvasták, megértették, majd mint akaratukkal mindenben megegyezőt, jóváhagyólag írták alá. Jelen szerződés 4 (négy) darab eredeti, egymással teljes egészében megegyező példányban készült, amelyekből 3 (három) darab Egyetemnél, 1 (egy) darab pedig Szolgáltatónál marad.

Budapest, 2021. ………… hó …… nap Budapest, 2021. ……… hó …… nap

|  |  |
| --- | --- |
| ............................................................. | ............................................................ |
| Sárik Zoltán  kancellár | Szolgáltató |
| Jogi ellenjegyzés: | Pénzügyi ellenjegyzés: |
|  |  |
|  |  |
| ………………………………….. | ............................................. |
| dr. Polgár Antal  jogi- és humánpolitikai osztályvezető | Fazekasné Helenkár Anita gazdasági osztályvezető |

.

1. számú melléklet

**Árajánlat**

2. számú melléklet

**Műszaki leírás**

Széles formátumú tintasugaras plotter legalább az alábbi paraméterekkel:

* nyomtatási szélesség: 1524mm (60”);
* nyomtatási technológia: 8 színű, tintasugaras;
* tintacseppek maximális mérete: 4pl
* fizikai felbontás: 2400 x 1200 dpi;
* vonalpontosság: ≤ ±0,1%;
* tintapatronok kapacitása: legalább 700ml színenként;
* operációs rendszerkompatibilitás: Windows 10 32/64 bites, MacOS 10.00 vagy felette;
* kezelt nyomtatási nyelvek: SG Raster, PDF (≥ v1.7), JPEG (≥ v1.02);
* szabványos csatlakozófelületek:
* USB A (közvetlen tárolóról nyomtatáshoz);
* USB B (legalább v2.0);
* Ethernet (100 vagy 1000 Base-T);
* vezeték nélküli: LAN (legalább IEEE802.11g vagy IEEE802.11n);
* belső merevlemezes tároló: ≥ 256GB;
* hordozó kezelés: vágott ív vagy papírtekercs formátum;
* két papírtekercs adagoló;
* tekercspapírra margó nélküli nyomtatási lehetőség.

Megrendelő a szerződés megkötésével az üzemeltetési területén működő multifunkciós (MFP) eszközök teljes körű üzemeltetését kívánja biztosítani. „Teljes körű Üzemeltetési szolgáltatáson” (a továbbiakban: TÜSZ) az alábbiakat kell érteni: Szolgáltató működőképes állapotban tartja az 1. számú mellékletben megadott típusú eszközöket. A szolgáltatás magában foglalja a gyártó által előírt időszakos karbantartások elvégzését, az üzemszerű használat során bekövetkező meghibásodások javítását és a szükséges kellékanyaggal (tinta, nyomtatófej, stb. kivéve papír) történő ellátást.

**Az ellátási rendszer működése:**

A beszerzési eljárás eredményeként kötött szerződés időszakában Szolgáltató feladata az 1. számú mellékletben megadott eszköz(ök) működésnek biztosítása.

„**Elektronikus szerviz**” ügyintézés esetén

A rendszer kiépítését követően, az arra alkalmas üzemeltetett eszköz automatikusan jelzést küld Szolgáltató megadott elérhetőségére, ami alapján Szolgáltató elvégzi a szükséges feladatokat (ügyfélszolgálati bejelentés nem történik).

„**Ügyfélszolgálati**” ügyintézés esetén

A felhasználó a hibabejelentést a Megrendelő ügyfélszolgálatán (vagy kijelölt szervezeti egységén) teszik meg. Az ügyfélszolgálat (vagy kijelölt szervezeti egység) a bejelentést továbbítja a Szolgáltató megadott e-mail címére vagy weblapjára. Szolgáltató elvégzi a szükséges kellékanyag cserét, javítást, karbantartást, majd e-mail visszajelentést küld az ügyfélszolgálata (vagy kijelölt szervezeti egységre) a bejelentés lezárásához.

„**Felhasználói**” ügyintézés esetén

A felhasználók az eszközre ragasztott azonosító matrica adatait (leltári szám, hibabejelentés helye) felhasználva a hibabejelentést közvetlenül a Szolgáltató megadott e-mail címére vagy weblapjára teszi meg. Szolgáltató elvégzi a szükséges kellékanyag cserét, javítást, karbantartást, majd visszajelentést küld a felhasználónak.

Az elvégzett feladatokról (az ügyintézési formától függetlenül) havi jelentést kell készíteni a 3.b mellékletben magadottaknak megfelelően.

**A szolgáltatás részletes tartalma:**

Szolgáltató jelen szolgáltatási szerződés keretein belül biztosítja Megrendelő részére a jelen szerződés **1. számú mellékletében** felsorolt típusú eszköz(ök), illetve azok tartozékait (a továbbiakban együttesen: berendezések) teljes körű üzemeltetési szolgáltatását (TÜSZ), amely tartalmazza:

* a kiszállás költségét,
* a javítások, karbantartások munkadíját,
* a beépített alkatrészek árát,
* a működéshez szükséges kellékanyagok árát (kivéve papír),
* a nyomtatáshoz szükséges festékek és egyéb kellékanyagok árát,
* az elhasználódott kellékanyagok dokumentált elszállításának és szakszerű megsemmisítésének költségét,
* 4 munkaórán belül megjelenés Budapesten, 6 munkaórán belül megjelenés Budapesten kívül,
* cseregép biztosítását 48 munkaórán túli javítás esetén,
* a helyszínen nem javítható hibák esetén a berendezés(ek) mozgatását, szállítását (az eszközök helyszínről történő el- és visszaszállítását) (HDD-t tartalmazó eszköz esetén, megrendelő engedélyét követően).

**Szokásos munkaidő** alatt jelen szerződés teljesítése során a

hétfőtől – csütörtökig 8:00 órától 17:00 óráig,

pénteken: 8:00 órától 14:00 óráig terjedő időszak értendő;

Az üzemeltetési szolgáltatás **nem tartalmazza** az eszközökben felhasznált papír biztosítását, valamint a kezelői hiba miatt szükséges javítási költségeket.

**Az alábbi szolgáltatások nem képezik jelen szerződés részét:**

* A Megrendelő kívánságára a szokásos munkaidőn kívül végzett javítási, karbantartási munkák.
* Megrendelő kívánságára történő mozgatási, szállítási, rakodási munkák, ideértve a berendezés(ek) szállításra történő előkészítésének és újbóli üzembe helyezésének munkáit és az ezekhez tartozó kiszállást.
* A szakszerűtlen kezelés, a maximálist meghaladó igénybevétel következtében vagy a kezelési utasítás figyelmen kívül hagyása miatt keletkezett károk kijavítási munkái.
* A karbantartási szükséglet bejelentésének elmulasztásából eredő meghibásodások javítási költségei.
* A nem a Szolgáltatótól származó kellék és egyéb anyagok (nem megfelelő minőségű papír vagy fólia) által okozott károk helyreállításának munkái.
* Külső hatások (erőszak, tűz, víz, villámcsapás, földrengés, áramviszonyok megváltozása, stb.) által okozott károk helyreállítása.
* Számítógépek, hálózati eszközök és programok hibái miatt keletkezett üzemzavarok elhárításai.

Szolgáltató vállalja, hogy a szerződés időszakában a szokásos munkaidő alatt Megrendelő rendelkezésére áll annak érdekében, hogy a berendezésekkel kapcsolatos, az üzemelés során felmerülő problémákat megoldja, a hibákat elhárítsa, illetve a folyamatos működést biztosítsa, valamint a gépek szakszerű kezelésében támogatja a felhasználókat.

3/a. számú melléklet

**Számláló állás adatlap**

|  |  |  |  |  |
| --- | --- | --- | --- | --- |
| **Típus** | **Azonosító** | **Gyári szám** | **Előző összesített számláló** | **Aktuális összesített számláló** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

3/b. számú melléklet

**Havi elvégzett feladatok adatlap**

|  |  |  |  |  |  |  |  |
| --- | --- | --- | --- | --- | --- | --- | --- |
| **Bejelentés időpontja (map, óra, perc)** | **Beavatkozás időpontja (nap, óra, perc)** | **Munkalap száma** | **Gép típus** | **Üzemeltetés helye** | **Gyári szám** | **Számláló állás** | **Tevékenység** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

A táblázatot göngyölített formában kell vezetni (minden verzió tartalmazza az előzményeket is), amely elnevezését a „**TUSZ-adatszolgaltatas-201801-*20181231*-Cégnév-TÜSZ szám**” szerint kell megtenni, amelyben a dőltbetűs, aláhúzott dátum változik az aktuálisan lezárt hónapnak megfelelően. **Küldési formátum xlsx.**

Fenti táblázattal egy időben kell megküldeni az aktuálisan lezárt hónapban keletkezett munkalapokat egy fájlban (csak egy havi és mindösszesen egy fájlban, szkennelt anyag esetén a javasolt felbontás maximum 400 dpi). Elnevezési formátuma „**TUSZ-adatszolgaltatas-20211001-20211031-Cégnév-TÜSZ szám”** amelyben a dőltbetűs, aláhúzott dátum változik az aktuálisan lezárt hónapnak megfelelően.

**Küldési formátuma: PDF.**

4. számú melléklet

**RÉSZLETES ÁTLÁTHATÓSÁGI NYILATKOZAT**

**az államháztartásról szóló 2011. évi CXCV. törvény (Áht.) 55. § szerinti információkat tartalmazó, szerződéskötés időpontjára benyújtandó adatlap a 41. § (6) bekezdésében**

**előírt kötelezettség teljesítéséhez**

**a nemzeti vagyonról szóló 2011. évi CXCVI. törvény (Nvt.) 3. § (1) bekezdésének   
1. b) pontjában meghatározott gazdálkodó szervezet részére**

Alulírott,

név:

születéskori név:

anyja neve:

születési helye, ideje:

mint a

szervezet neve:

székhelye:

adószáma:

cégjegyzékszám / nyilvántartásba vételi száma:

törvényes képviselőjeként kijelentem, hogy az általam képviselt szervezet az Áht. 41. § (6) bekezdésnek megfelelően, az Nvt. 3. § (1) bekezdésének 1. b) pontja alapján átlátható szervezetnek minősül, figyelemmel arra, hogy az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:

1. tulajdonosi szerkezete, valamint a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerinti tényleges tulajdonosai megismerhetők, amelyet jelen nyilatkozat ***1. függelékében*** teljes körűen bemutatok;
2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van; a gazdálkodó szervezet adóilletősége: Magyarország\*
3. nem minősül a társasági adóról és az osztalékadóról szóló 1996. évi LXXXI. törvény (Tao.) szerint meghatározott ellenőrzött külföldi társaságnak, egyúttal külföldi illetőségű szervezet esetén vállalom, hogy a Tao. 4. § 11. h) pontja szerinti adatokat külön nyilatkozatban mellékelem;
4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak, amelyet a jelen nyilatkozat ***2. függelékében*** teljes körűen bemutatok\*\*.

\* Kérem, hogy amennyiben adóilletősége nem Magyarországon található, úgy ezt módosítani szíveskedjen.

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint   
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és dátummal ellátva cégszerűen aláírni szíveskedjen.

Tudomásul veszem, hogy az Nvt. 11. § (12) bekezdése értelmében a nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.

Tudomásul veszem, hogy az Áht. 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Tudomásul veszem, hogy a Magyar Képzőművészeti Egyetem (1062 Budapest, Andrássy út 69-71.) az átláthatósági feltétel ellenőrzése céljából, a szerződésből eredő követelések elévüléséig az Áht. 55. §-ban foglaltak szerint jogosult az általam képviselt szervezet átláthatóságával összefüggő, az 55. §-ban meghatározott adatokat kezelni, azzal, hogy ahol az 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Magyar Képzőművészeti Egyetem részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Amennyiben az előző pontban foglalt kötelezettségemnek nem teszek eleget és a Magyar Képzőművészeti Egyetem tudomására jut, hogy a gazdálkodó szervezet nem átlátható, tudomásul veszem, hogy amennyiben írásbeli felszólításra 5 munkanapon belül nem nyilatkozok a gazdálkodó szervezet átláthatóságáról, az jogosult a szerződéstől egyoldalúan elállni, és részemre kifizetést nem teljesíthet.

Kelt: ……………………., …………….év …………… hó ….. napján

……………………………………

cégszerű aláírás

*1. függelék*

**Nyilatkozat a gazdálkodó szervezet tényleges tulajdonosairól**

|  |  |  |  |  |  |  |  |
| --- | --- | --- | --- | --- | --- | --- | --- |
| **Neve** | **Születési neve** | **Születési helye** | **Születési ideje** | **Anyja neve** | **Tulajdoni hányad (%)** | **Befolyás mértéke**  **(%)** | **Szavazati jog mértéke (%)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

……………………………………

cégszerű aláírás

*2. függelék\*\**

**Nyilatkozat a gazdálkodó szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező – jogi személy vagy jogi személyiséggel nem rendelkező – szervezetekről és azok tényleges tulajdonosairól**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **A szervezet** | | | | **A szervezet tényleges tulajdonosainak** | | | | | | | |
| **neve**  **cégjegyzék-száma**  **adószáma** | **tulajdoni hányadának mértéke (%)** | **befolyásának vagy szavazati jogának mértéke (%)** | **adó-**  **illetősége** | **neve** | **születési neve** | **születési helye** | **születési ideje** | **anyja születési neve** | **tulajdoni hányad (%)** | **befolyás mértéke (%)** | **szavazati jog mértéke (%)** |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

……………………………………

cégszerű aláírás

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint   
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és dátummal ellátva cégszerűen aláírni szíveskedjen.

5. számú melléklet

|  |  |
| --- | --- |
| *\* megfelelő rész aláhúzandó* |  |

**Titoktartási nyilatkozat**

(minta)

Alulírott

**Név:** ………………………………………….. (A. n.: …………………….., Születési hely és idő:……………………………….), mint a …………………………………………….. cég (székhelye:……………. cégjegyzékszáma: Cg…..-….-………………….. adószáma: …………………….) képviselője/munkavállalója/megbízottja/közreműködője (alvállalkozója) ezúton nyilatkozom az alábbiakról.

1. A Magyar Képzőművészeti Egyetem számára végzett tevékenységem során tudomásomra jutott, illetve számomra elérhetővé vált adatokat, információkat, dokumentumokat, személyes adatokat, törvény által védett titkokat köteles vagyok megőrizni, azokat harmadik személy tudomására nem hozhatom, hozzáférhetővé nem teszem.

2. Amennyiben munkavégzésem során törvény által védett adat, illetőleg a szerződés alapján titoknak minősülő adat, információ jut tudomásomra, akkor azok tartalmának megismerését más részére nem teszem lehetővé, azok titokban tartása érdekében szükséges valamennyi elvárható intézkedést megteszem.

3. A jelen titoktartás alól felmentést a hatályos jogszabályok figyelembe vételével, írásos formában, a Magyar Képzőművészeti Egyetem arra feljogosított képviselője adhat.

4. Tudomásul veszem, hogy a titoktartási kötelezettség a munka elvégzését, valamint munkaviszonyom megszűnését követően is fennáll, továbbá hogy a fenti szabályok megsértése a hatályos anyagi és eljárásjogi szabályok szerinti polgári jogi és/vagy büntető jogi jogkövetkezményekkel járhat.

5. Munkámat különösen az alábbi jogszabályok rendelkezéseinek betartásával végzem:

a) az Európai Parlament és a Tanács (EU) 2016/679 Rendelete (általános adatvédelmi rendelet)

b) az információs önrendelkezési jogról és az információszabadságról szóló 2011. évi CXII. törvény,

c) az adózás rendjéről szóló 2017. évi CL. törvény,

d) az uniós vámjog végrehajtásáról szóló 2017. évi CLII. törvény,

e) az általános közigazgatási rendtartásról szóló 2016. évi CL. törvény,

f) a Polgári Törvénykönyvről szóló 2013. évi V. törvény.

20…. …………. hónap ……nap

…………………………………

aláírás

1. (H-Cs: 8:00 – 17:00, P: 8:00 – 14:00 óra) [↑](#footnote-ref-1)